CELEX: 32010D0183
Language: mt
Date: 2010-02-16 00:00:00
Title: 2010/183/: Deċiżjoni tal-Kunsill tas- 16 ta’ Marzu 2010 li temeda d-Deċiżjoni 2009/459/KE li tagħti għajnuna finanzjarja tal-Komunità lir-Rumanija fuq medda medja ta’ żmien

30.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 83/19
            
         DEĊIŻJONI TAL-KUNSILL
   tas-16 ta’ Marzu 2010
   li temeda d-Deċiżjoni 2009/459/KE li tagħti għajnuna finanzjarja tal-Komunità lir-Rumanija fuq medda medja ta’ żmien
   (2010/183/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 332/2002 tat-18 ta’ Frar 2002 li jistabbilixxi faċilità li tistabbilixxi faċilità li tipprovdi għajnuna finanzjarja għal żmien medju għall-bilanċi tal-ħlasijiet (1) tal-Istati Membri u b’mod partikolari l-Artikolu 5, it-tieni sottopragrafu, flimkien mal-Artikolu 8 tiegħu,
   Wara li kkunsidra l-proposta tal-Kummissjoni, wara konsultazzjoni mal-Kumitat Ekonomiku u Finanzjarju (KEF),
   Billi:
   
               (1)
            
            
               Bid-Deċiżjoni 2009/458/KE (2), il-Kunsill ikkonċeda assistenza reċiproka lir-Rumanija u bid-Deċiżjoni 2009/459/KE (3), il-Kunsill ipprovda assistenza finanzjarja fuq il-medda medja ta’ żmien lir-Rumanija.
            
         
               (2)
            
            
               L-ambitu u l-intensità tar-reċessjoni ekonomika li qed taffettwa lir-Rumanija titlob għal reviżjoni tal-kundizzjonijiet tal-politika ekonomika previsti għall-għoti tal-ħlasijiet bin-nifs tal-assistenza finanzjarja bil-ħsieb li jittieħed kont tal-impatt tat-tnaqqis ikbar milli mistenni tal-PGD reali.
            
         
               (3)
            
            
               Id-Deċiżjoni 2009/459/KE għandha għalhekk tiġi emendata skont dan.
            
         ADOTTA DIN ID-DEĊIŻJONI:
   Artikolu 1
   Id-Deċiżjoni 2009/459/KE hija b’dan emendata kif ġej:
   
               (1)
            
            
               Fl-Artikolu 3(5), il-punt (a) għandu jiġi sostitwit b’dan li ġej:
               
                           “(a)
                        
                        
                           implimentazzjoni ta’ programm fiskali mfassal b’mod ċar fuq il-medda medja ta’ żmien sabiex l-iżbilanċ ġenerali tal-gvern jinġieb taħt il-valur ta’ referenza tat-Trattat ta’ 3 % tal-PGD fi żmien stipulat u fi triq ta’ konsolidazzjoni li huma konsistenti mar-rakkomandazzjonijiet tal-Kunsill lir-Rumanija adottati skont il-proċedura ta’ żbilanċ eċċessiv.”
                        
                     
         
               (2)
            
            
               Fl-Artikolu 3(5), il-punt (b) għandu jiġi sostitwit b’dan li ġej:
               
                           “(b)
                        
                        
                           l-adozzjoni u l-implimentazzjoni tal-baġits annwali għall-2010 u lil hinn, konsistenti mat-triq lejn il-konsolidazzjoni stabbilita fil-Memorandum ta’ Ftehim Supplementali.”
                        
                     
         Artikolu 2
   Din id-Deċiżjoni għandu jkollha effett mid-data tan-notifika tagħha.
   Artikolu 3
   Din id-Deċiżjoni hija indirizzata lir-Rumanija.
   Artikolu 4
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.
   
      Magħmul fi Brussell, is-16 ta’ Marzu 2010.
      
         
            Għall-Kunsill
         
         
            Il-President
         
         E. SALGADO
      
   
   
      (1)  ĠU L 53, 23.2.2002, p. 1.
   
      (2)  ĠU L 150, 13.6.2009, p. 6.
   
      (3)  ĠU L 150, 13.6.2009, p. 8.